

### REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

email : lepoglava@lepoglava.hr

Gradonačelnik

KLASA:400-08/19-01/13

URBROJ:2186/016-01-20-4

Lepoglava, 03. lipnja 2020.

Na temelju točke V. Programa potpora u poljoprivredi Grada Lepoglave (''Službeni vjesnik Varaždinske županije'' br. 91/19) gradonačelnik Grada Lepoglave objavljuje sljedeći

**JAVNI POZIV**

**za dodjelu potpora u poljoprivredi za 2020. godinu**

1. **PREDMET JAVNOG POZIVA**

Dodjela potpora za poticanje razvoja poljoprivrede na području grada Lepoglave u 2020. godini i to:

**A) Potpore za ulaganja u materijalnu i nematerijalnu imovinu na poljoprivrednim gospodarstvima povezanim s primarnom poljoprivrednom proizvodnjom**

*Ukupan iznos raspoloživih sredstava: 130.000,00 kuna*

**B) Potpore za promotivne mjere u korist poljoprivrednih proizvoda**

*Ukupan iznos raspoloživih sredstava: 20.000,00 kuna*

***Mjera 1. Potpore za ulaganja u materijalnu imovinu i nematerijalnu imovinu na poljoprivrednim***

***gospodarstvima***

Potporom su obuhvaćeni sljedeći prihvatljivi troškovi:

1. izgradnja/rekonstrukcija/adaptacija gospodarskih zgrada za poljoprivrednu proizvodnju na PG (materijali, rad, usluge izrade projektne dokumentacije)

2. kupnja, građenje i opremanje plastenika i staklenika

3. kupnja mehanizacije i opreme za obavljanje poljoprivredne djelatnosti

4. kupnja ograde za nasade i životinje

5. kupnja zaštitne mreže i ostale opreme za zaštitu od vremenskih “neprilika”

6. kupnja sustava za navodnjavanje u plasteniku/stakleniku

7. kupnja višegodišnjih biljaka

Obrtni kapital ne smatra se prihvatljivim troškom.

Potpora se ne dodjeljuje za sljedeće:

1. kupnju proizvodnih prava i prava na plaćanja

2.kupnja i sadnja jednogodišnjeg bilja;

3. odvodnjavanje;

4. ulaganja za usklađivanje sa standardima Unije, osim potpore dodijeljene mladim poljoprivrednicima unutar 24 mjeseca od osnivanja poljoprivrednoga gospodarstva;

5. nabavu životinja

Intenzitet potpore je do 50 % iznosa prihvatljivih troškova, a **najviše 15.000,00 kuna** po korisniku.

***Mjera 2. Potpore za promotivne mjere u korist poljoprivrednih proizvoda***

Potporom su obuhvaćeni sljedeći prihvatljivi troškovi za:

1. organizaciju i sudjelovanje na natjecanjima, sajmovima i izložbama (pristojbe za sudjelovanje, putni troškovi i troškovi prijevoza životinja, najam izložbenih prostora i štandova te troškovi njihova postavljanja i rastavljanja)

2. publikacije u cilju jačanja svijesti šire javnosti o poljoprivrednim proizvodima (troškovi publikacija i web-mjesta na kojima se najavljuje događaj,

Intenzitet potpore je do 50 % iznosa prihvatljivih troškova, a **najviše 3.000,00 kuna** po korisniku.

**2. KORISNICI**

Korisnici mjera iz ovoga Programa mogu biti poljoprivredna gospodarstva upisana u Upisnik poljoprivrednih gospodarstava koja imaju proizvodne kapacitete na području Grada Lepoglave i bez nepodmirenih su obveza prema Gradu Lepoglavi.

**3. POSTUPAK I UVJETI DODJELE POTPORA**

Prihvatljivi su računi izdani u 2020. godini.

Trošak poreza na dodanu vrijednost nije prihvatljiv kod odobrenja potpore za obveznike koji su u sustavu PDV-a na dan donošenja Odluke o dodjeli potpore.

Poljoprivredno gospodarstvo može ostvariti potporu jedanput u tijeku godine. Prijavitelj ne smije imati dugovanja ni po kojoj osnovi prema Gradu Lepoglavi.

U postupku ocjene prijave, Jedinstveni upravni odjel Grada Lepoglave utvrđuje da li su za dodjelu potpore ispunjeni uvjeti propisani javnim pozivom, po potrebi obavlja terensku provjeru, daje prijedlog odluke o dodjeli gradonačelniku, a odluka gradonačelnika s ugovorom o dodjeli potpore dostavlja se korisniku potpore, čime se potpora smatra dodijeljenom, bez obzira na vrijeme isplate.

U slučaju da prijavitelj stekne pravo na potporu u trenutku kada po Javnom pozivu preostane manji iznos sredstava od pripadajućeg iznosa potpore, prijavitelju će se dodijeliti potpora u visini preostalog iznosa uz njegovu suglasnost.

**4. POTREBNA DOKUMENTACIJA**

* ispunjeni obrazac zahtjeva,
* presliku osobne iskaznice podnositelja zahtjeva
* dokaz o upisu u Upisnik poljoprivrednih gospodarstava,
* preslike plaćenih računa (prihvatljivi su računi izdani u 2020. godini) i dokazi o njihovom plaćanju - izvod iz bankovnog računa ili druga vjerodostojna dokumentacije
* dokaz o vlasništvu ili zakupu nekretnine/poljoprivrednog gospodarstva na području grada Lepoglave
* izjava o korištenim državnim potporama

**5. NAČIN PODNOŠENJA ZAHTJEVA**

Zahtjev za dodjelu potpora se podnosi na posebnom obrascu koji se može preuzeti sa web stranice Grada Lepoglave ([www.lepoglava.hr](http://www.lepoglava.hr)) kao i u prostorijama Jedinstvenog upravnog odjela Grada Lepoglave.

Zahtjevi se dostavljaju do iskorištenja proračunskih sredstava te se rješavaju po redoslijedu zaprimanja.

U prvom krugu, zahtjevi se šalju isključivo poštom, preporučenom pošiljkom **najkasnije do 26. lipnja 2020. godine.**

na adresu

Grad Lepoglava

Jedinstveni upravni odjel

Antuna Mihanovića 12

42250 Lepoglava

Sa naznakom **''Potpore u poljoprivredi - za javni poziv''**

*U slučaju nejasnoća i dodatnih pitanja molimo nazvati na telefon broj 042/770-422*

**GRADONAČELNIK**

Marijan Škvarić, dipl.ing.